
专诪讘"谉

诪转谞讬' 讻讙讜谉 讚讗诪专讜 诇讜 谞讚专讛 讘转讱 讜讗诪专 诪讜驻专 诇讛 讜谞诪爪讗 砖讛讬讗 讗砖转讜 诇讗讞专 讻讚讬 讚讬讘讜专 讗讘诇 谞诪爪讗 讘转讜讱 讻讚讬 讚讬讘讜专 讜讛讜讗 专讜爪讛 讗祝 讘讛驻专转 讗砖转讜 讗祝 注诇 驻讬 砖诇讗 讞讝专 讜讛驻专 诇讛 讛讜讬讗 讛驻专讛 讜讗讬 讗诪专讜 诇讜 住转诐 谞讚专讛 讗砖讛 讘讘讬转讱 讜住讘讜专 砖谞讚专讛 讘转讜 讜讛讬驻专 讜谞诪爪讗 砖讗砖转讜 谞讚专讛 讗注"驻 砖诇讗 谞诪爪讗 讗诇讗 诇讗讞专 讻讚讬 讚讬讘讜专 讛专讬 讝讛 诪讜驻专 讜讛讜讗 砖专讜爪讛 讙诐 讘讛驻专转 讗砖转讜 讜讻谉 讛诇讻转讗:



讗诪专讛 拽讜谞诐 转讗谞讬诐 讜注谞讘讬诐 讗诇讜 砖讗讬谞讬 讟讜注诪转 拽讬讬诐 诇转讗谞讬诐 讻讜诇讜 拽讬讬诐 讛驻专 诇转讗谞讬诐 讗讬谞讜 诪讜驻专 注讚 砖讬驻专 讗祝 诇注谞讘讬诐 讗诪专讛 拽讜谞诐 转讗谞讬诐 砖讗讬谞讬 讟讜注诪转 讜注谞讘讬诐 砖讗讬谞讬 讟讜注诪转 讛专讬 讗诇讜 砖谞讬 谞讚专讬诐:





专砖讘"讗

 转讗谞讬诐 讜注谞讘讬诐 讗诇讜 砖讗谞讬 讟讜注诪转, 拽讬讬诐 诇转讗谞讬诐 讻讜诇讜 拽讬讬诐, 讛驻专 诇转讗谞讬诐 讗讬谞讜 诪讜驻专 注讚 砖讬驻专 讗祝 诇注谞讘讬诐. 诪住转讘专讗 讚讛讬讬谞讜 诪讜驻专 讻讜诇讜 拽讗诪专, 讻诇讜诪专 诇注谞讘讬诐 注讚 砖讬驻专 住转诐, 讗讬 注讚 砖讬驻专 讗祝 诇注谞讘讬诐 讘讛讚讬讗, 讗讘诇 诇转讗谞讬诐 砖讛驻专 诪讜驻专, 讜讚讬讬拽讬谞谉 诇讬讛 诪讚讗诪专讬谞谉 讘讙诪专讗 讗诪专 专讘讬 讞讬讬讗 讘专 讗讘讗 讗诪专 专讘讬 讬讜讞谞谉 讝讜 讚讘专讬 专讘讬 讬砖诪注讗诇 讘"专 讬讜住讬 讜专讘讬 注拽讬讘讗, 讗讘诇 讞讻诪讬诐 讗讜诪专讬诐 诪拽讬砖 讗转 讛驻专讛 诇讛拽诪讛 诪讛 讛驻专讛 诪讛 砖讛驻专 诪讜驻专 讗祝 讛拽诪讛 诪讛 砖拽讬讬诐 拽讬讬诐, 讚讗诇诪讗 诪砖诪注 讚诪诇转讗 讚驻砖讬讟讗 诇讛讜 诇讻讜诇讛讜 讛讬讗 讚讘讛驻专讛 诪讛 砖讛驻专 诪讬讛讗 诪讜驻专. 讜诪讬讛讜 讘转讜住驻转讗 [讻讗谉 驻专拽 讝' 讛诇讻讛 讙'] 转谞讬讗 讘讛讚讬讗 讚讛驻专 诇转讗谞讬诐 讜诇讗 讛驻专 诇注谞讘讬诐 讜讞砖讻讛 讗住讜专 讘讬谉 讘转讗谞讬诐 讘讬谉 讘注谞讘讬诐, 讚诇诪讗 讗讬谞讜 诪讜驻专 讻诇诇 拽讗诪专 注讚 砖讬驻专 讗祝 诇注谞讘讬诐. 讜讬砖 诇讜诪专 诇驻讬 讚讘专讬 讛转讜住驻转讗 讚讛讗 讚讗诪专讬谞谉 讘讙诪专讗 [诪讛 讛驻专讛 鈥� 诇驻讬 讛砖讬"诪] 诪讛 砖讛驻专 诪讜驻专, 诇讗讜 诇讚讘专讬 讘专 驻诇讜讙转讬讬讛讜 拽讗诪专讬谞谉, 讚讛讗 诇专讘讬 注拽讬讘讗 讜讚讗讬 讗讬谞讜 讻谉, 讗诇讗 讜讚讗讬 诪讜驻专 讻讜诇讜, 讚讗诇诪讗 诇讗讜 诇讚讘专讬 讘专 驻诇讜讙转讬讬讛讜 拽讗 讗诪专讬 讗诇讗 诇讚讘专讬 注爪诪谉, 讻诇讜诪专 讻诪讜 砖讗谞讜 讗讜诪专讬诐 讘讛驻专讛 砖诐 讛驻专 讛讜驻专 讗祝 诇讙讘讬 讛拽诪讛 讻谉, 讗祝 注诇 讙讘 讚讻转讬讘 讬拽讬诪谞讜. 讜讬砖 诇谞讜 讻讬讜爪讗 讘讜 讘转诇诪讜讚 讚讗讬谞讜 讘讜谞讛 注诇 讛讜讚讗转 讘专 驻诇讜讙转讬讬讛讜 讗诇讗 注诇 讛住讻诪转 讚讘专讬 注爪诪讜 讻诇讜诪专 讻诪讜 砖讗谞讬 讗讜诪专 讘讝讜 讻讱 讗谞讬 讗讜诪专 讘讝讜.


讛讗 讚转谞谉 转讗谞讛 砖讗谞讬 讟讜注诪转 讜注谞讘讬诐 砖讗谞讬 讟讜注诪转 讛专讬 讗诇讜 砖谞讬 谞讚专讬诐. 诇讗讜 诇诪讬诪专讗 砖讛讬讗 爪专讬讱 讛驻专讛 诇讻诇 讗讞讚 讜讗讞讚 讘驻谞讬 注爪诪讜 讗诇讗 讛驻专讛 讗讞转 诇讻讜诇谉, 讜讻讚转谞讬讗 讘转讜住驻转讗 [讻讗谉 驻专拽 讜' 讛诇讻讛 讗'] 讛讬讜 注诇讬讛 讞诪砖讛 谞讚专讬诐 讛驻专讛 讗讞转 诇讻讜诇谉, 讗诇讗 诇讜诪专 诇讱 砖讗诐 讛驻专 讗讜 拽讬讬诐 讗讞讚 诪讛谉 讬讻讜诇 讛讜讗 诇讛驻专 讗讜 诇拽讬讬诐 讗转 讛砖谞讬, 讜讻谉 诪驻讜专砖  讘转讜住驻转讗. [砖诐] 转讜住驻转讗: 讛讬讜 注诇 讗砖转讜 讞诪砖讛 谞讚专讬诐 讗讜 砖讛讬讜 诇讜 讞诪砖 谞砖讬诐 讜谞讚专讜 讻讜诇谉 讜讗诪专 诪讜驻专 讻讜诇谉 诪讜驻专讬谉. [讻讗谉 驻专拽 讝' 讛诇讻讛 讜'] 转讜住驻转讗 讗讞专转: 谞讚专讛 讗砖转讜 讜讛驻专 诇讛 讜住讘讜专 讘转讜, 谞讚专讛 讘转讜 讜讛驻专 [诇讛 鈥� 诇驻讬 讛砖讬"诪] 讜住讘讜专 讗砖转讜 谞讚专讛 讛专讬 讝讛 讬拽讬讬诐, 讗诐 专爪讛 诇讛驻专 讬讞讝讜专 讜讬驻专. 谞讚专讛 讗砖转讜 讜拽讬讬诐 诇讛 讜住讘讜专 讘转讜 谞讚专讛 [谞讚专讛 鈥� 诇驻讬 讛砖讬"诪] 讘转讜 讜拽讬讬诐 诇讛 讜住讘讜专 讗砖转讜 谞讚专讛 讛专讬 讝讛 讬驻专, 讗诐 专爪讛 诇拽讬讬诐 诪拽讬讬诐, [砖诐 讛诇讻讛 讝'] 谞讚专讛 诪转讗谞讬诐 讜注谞讘讬诐 讛驻专 诇转讗谞讬诐 讬讞讝讜专 讜讬驻专 诇注谞讘讬诐 讜讻讜', 讛驻专 诇转讗谞讬诐 讜诇讗 讛驻专 诇注谞讘讬诐 讗住讜专讛 诇讗讻讜诇 讘注谞讘讬诐 讜转讗谞讬诐, 讛驻专 诇转讗谞讬诐 讜讞砖讻讛 讗住讜专讛 诇讗讻讜诇 讘转讗谞讬诐 讜注谞讘讬诐 讻讜'.


 讙诪专讗: 讜专诪讬谞讛讜 讘诇讗 专讗讜转 讻讜'. 讗讚专讘讬 诪讗讬专 拽讗 诪拽砖讛 讜讗专讬砖讛 [讜讗专讬砖讗 鈥� 诇驻讬 讛砖讬"诪] 讚诪转谞讬转讬谉 讚拽转谞讬 讬讜讚注 讗谞讬 [砖讬砖 谞讚专讬诐, 讗讘诇 讗讬谞讬 讬讜讚注 鈥� 诇驻讬 讛砖讬"诪] 砖讬砖 诪驻讬专讬谉 讬驻专, 讗诇诪讗 诪拽爪转 讬讚讬注讛 讗讬谞讛 讻讻诇 讬讚讬注讛 诇讻讜诇讬 注诇诪讗, 讜讛讻讗 拽讗 诪专讘讬 专讘讬 诪讗讬专 住讜诪讗, 讚讗诇诪讗 诇讚讬讚讬讛 诪拽爪转 讬讚讬注讛 讻讻诇 讬讚讬注讛, 讗讘诇 诪住讬驻讗 讚诪转谞讬转讬谉 讚拽转谞讬 讬讜讚注 讗谞讬 砖讬砖 诪驻讬专讬谉 讗讘诇 讗讬谞讬 讬讜讚注 砖讝讛 谞讚专 专讘讬 诪讗讬专 讗讜诪专 诇讗 讬驻专 诇讗 拽讗 诪拽砖讛 诇专讘讬 诪讗讬专 讚专讬砖讗 讜诇讜诪专 讚讘住讬驻讗 诪砖诪注 讚讗讬转 诇讬讛 诇专讘讬 诪讗讬专 讚诪拽爪转 讬讚讬注讛 讻讻诇 讬讚讬注讛, 讚讟注诪讗 讚住讬驻讗 诪砖讜诐 讚讻讬讜谉 砖讛讜讗 讬讜讚注 砖讬砖 诪驻讬专讬谉 讛专讬 讬砖 讻讗谉 砖诪讬注讛 讙诪讜专讛, 讜讗祝 注诇 驻讬 砖讗讬谞讜 讬讜讚注 讘讝讛 诪诪砖 诇讬转 诇谉 讘讛, 讚讛讗 诪讻诇 诪拽讜诐 讬讜讚注 讛讜讗 讘讻讜诇讛 诪诇转讗, 讻诇讜诪专 砖讬砖 谞讚专讬诐 讜讬砖 诪驻讬专讬谉.





专讬讟讘"讗

诪转谞讬' 讗诪专讛 拽讜谞诐 转讗谞讬诐 讜注谞讘讬诐 砖讗谞讬 讗讜讻诇转 拽讬讬诐 诇转讗谞讬诐 讻诇讜 拽讬讬诐. 驻讬专讜砖 讗驻讬' 诇讙讘讬 注谞讘讬诐 讜砖讜讘 讗讬谞讜 讬讻讜诇 诇讛驻专 讜讛讜讗 砖讬讚注 讘讻诇 讛谞讚专:



讛驻专 诇转讗谞讬诐 讗讬谞讜 诪讜驻专. 驻讬专讜砖 讗驻讬诇讜 诇讙讘讬 转讗谞讬诐 注讚 砖讬驻专 讗祝 诇注谞讘讬 诇注谞讘讬诐 讚讛驻专讛 讙诪讜专讛 讘注讬谞谉 讜讘讬谉 诇讛驻专讛 讘讬谉 诇讛拽诪讛 专讜讗讬谉 讛谞讚专 讻讜诇讜 讚讘专 讗讞讚 讜讙讘讬 讛拽诪讛 讚转诇讬讗 专讞诪谞讗 讘砖转讬拽讛 讛拽诪讛 拽爪转 讛讜讬讗 讛拽诪讛 诇讻讜诇讛 讗讘诇 讙讘讬 讛驻专讛 注讚 砖讬驻专 讛讻诇 讜讙讘讬 讛转专转 讞讻诐 砖讛讜讗 注讜拽专 讛谞讚专 诪注讬拽专讜 讛讜讗 讚讗诪专讬谞谉 [讚祝 讻讛: 讜讚祝 住讜.] 谞讚专 砖讛讜转专 诪拽爪转讜 讛讜转专 讻讜诇讜 讗讘诇 诇讗 讘讛驻专转 讘注诇 讜讚讻讜讜转讛 讘讛讬转专 谞讬讚讜讬 讜讞专诐 讻讚讻转讬讘谞讗 诇注讬诇 [讘驻"讙] 讻讚转谞谉 讘讚讻讜转讛 讙讘讬 讛转驻住转 讗砖讛 讘讞讘专转讛 讻讚讗讬转讗 诇注讬诇 [住驻"讬]:



讗诪专讛 拽讜谞诐 转讗谞讬诐 砖讗谞讬 讟讜注诪转 讜注谞讘讬诐 砖讗谞讬 讟讜注诪转 讛专讬 讗诇讜 讘' 谞讚专讬诐. 驻讬' 讜讗诐 拽讬讬诐 讗讞讚 诪讛诐 诇讗 谞转拽讬讬诐 讗诇讗 讛讜讗 讜讗诐 讛驻专 讗讞讚 诪讛诐 讛专讬 讛讜讗 诪讜驻专 讜讘讙诪' 讗诪专讬谞谉 讝讜 讚讘专讬 专' 讬砖诪注讗诇 讚住"诇 讻住讬驻讗 讚专讬砖讗 讚诪转谞讬' 讚讛拽诪讛 讘诪拽爪转 讛讜讬讗 讛拽诪讛 诇讻讜诇讛 讜讗讬谉 讛驻专转 诪拽爪转 诪讜注讬诇 注讚 砖讬驻专 讛讻诇 讻讗讞讚 讜专' 注拽讬讘讗 驻诇讬讙 讜讗诪专 讚诪拽砖讬谞谉 讛驻专讛 诇讛拽诪讛 讜讛驻专讛 讘诪拽爪转 谞诪讬 讛讜讬讗 讛驻专讛 诇讻讜诇讛 讜讛拽诪讛 讘诪拽爪转 讚讛讜讬讗 讛拽诪讛 诇讻讜诇讜 谞驻拽讗 诇谉 诪讚讻转讬讘 讬拽讬诪谞讜 讻诇讜诪专 讬拽讬诐 诪诪谞讜 讚讛讬讬谞讜 诪拽爪转讜 讬拽讬诪谞讜 讻讜诇讜 讜讗诪专讬谞谉 讗诪专 专讘讬 讞讬讬讗 讘专 讗讘讗 讝讜 讚讘专讬 专讘讬 讬砖诪注讗诇 讜专' 注拽讬讘讗 讗讘诇 讞讻诪讬诐 讗讜诪专讬诐 诪讛 讛驻专讛 诪讛 砖讛驻专 讛驻专 讘诇讞讜讚 讜转讜 诇讗 讗祝 讛拽诪讛 诪讛 砖讛拽讬诐 讛拽讬诐 讜转讜 诇讗 讚住讘讬专讗 诇讛讜 讚讘讬谉 讘讛驻专讛 讘讬谉 讘讛拽诪讛 讻讬 讛讜讬 讘诪拽爪转 诇讛讛讜讗 诪拽爪转 诪讛谞讬 讟驻讬 诇讗 诪讛谞讬 讜讛讻讬 诪讜讻讞 诇讬砖谞讗 讜讬"诪 讚诇讗 诪讛谞讬 讻诇诇 讗祝 诇诪讛 砖讛驻专 讗讜 砖拽讬讬诐 讚住讘讬专讗 诇讛讜 讘讛驻专讛 讻专' 讬砖诪注讗诇 讜住讘专讬 讚诪拽砖讬谞谉 讛拽诪讛 诇讛驻专讛 诇讞讜诪专讗 讜讬砖 砖住讘讜专讬诐 讚诇专' 讬砖诪注讗诇 谞诪讬 讛驻专 诇转讗谞讬诐 诪讜驻专 诇转讗谞讬诐 讜诪讗讬 讚拽转谞讬 讗讬谞讜 诪讜驻专 注讚 砖讬驻专 讗祝 诇注谞讘讬诐 诇诪讬诪专讗 讚讗讬谞讜 诪讜驻专 讛讻诇 讗祝 诇注谞讘讬诐 注讚 砖讬驻专 讘驻讬' 讜诇讗 诪讞讜讜专 讗诇讗 讻讚讗诪专谉 讜讛诇讻转讗 讻专讘谞谉:



讙诪' 转谞讬讗 讞讜诪专 讘讛拽诐 诪讘讛驻专 讜讻讜' 驻专砖转讬讜 诇诪注诇讛:



讘注讬 专讘讗 [讚祝 住讟.] 拽讬讬诐 诇讬讻讬 拽讬讬诐 诇讬讻讬 讜谞砖讗诇 注诇 讛拽诪讛 专讗砖讜谞讛 诪讛讜 诪讬 讞讬讬诇讗 砖谞讬讛 转讞转讬讛 讗讜 讚讬诇诪讗 诪注讬拽专讗 诪注拽专 讘拽诪讬讬转讗 转"砖 讚讗诪专 专讘讗 讗诐 谞砖讗诇 注诇 讛专讗砖讜谞讛 砖谞讬讛 讞诇讛 注诇讬讜. 讜讗诐 注讘专讛 注诇 谞讚专讛 诇讜拽讛 注讚 砖讬砖讗诇 讗祝 注诇 讛砖谞讬讛. 讜讛讬讻讗 讚讗诪专 诇讛 拽讬讬诐 诇讬讻讬 砖注讛 讜讻讜' 讻转讘转讬 诇诪注诇讛 讘诪拽讜诪讜 讗砖专 讛讜讝讻专 讘讙诪专讗 [讚祝 注.]:





驻讬专讜砖 讛专讗"砖

讜讛讗 讙讘讬 拽专注讬诐 讚讻转讬讘 注诇 注诇. 讚砖诪注讬谞谉 诪讬谞讛 讚注诇 讻诇 诪转 爪专讬讱 诇拽专讜注 诪讚讻转讬讘 注诇 砖讗讜诇 讜注诇 讬讛讜谞转谉 讜讗驻"讛 [讗诐] 讘砖注转 拽专讬注讛 讻讜讜谉 诇讗讘讬讜 讜谞诪爪讗 讘谞讜 讬爪讗 讬讚讬 拽专讬注讛 讗诇诪讗 讗注"讙 讚讻转讬讘 注诇 诇讗 讘注讬谞谉 砖讬讛讗 [讬讜讚注] 讘砖注转 拽专讬注讛 注诇 讗讬讝讛 诪转 拽专注 讜讛"讛 谞诪讬 讗讜转讛 诇讗讜 讚讜拽讗:



讻讗谉 讘住转诐 讻讗谉 讘诪驻专砖. 讛讗 讚拽讗诪专 讬爪讗 讬讚讬 拽专讬注讛 讘住转诐 讗讬讬专讬 砖诇讗 驻讬专砖 注诇 讗讘讬讜 讜讛讗 讚拽转谞讬 讗诪专讜 诇讜 诪转 讗讘讬讜 讜拽专注 诇讗讜 讚讜拽讗 讗诇讗 讗诪专讜 诇讜 诪转 诇讜 诪转 讜讻住讘讜专 砖讛讜讗 讗讘讬讜 讻讬 讛讱 讘专讬讬转讗 讚诪讬讬转讬 讘住诪讜讱 讜诪转谞讬转讬谉 讘诪驻专砖 砖诪驻专 诇讗砖转讜 讜谞诪爪讗转 讘转讜:



讜讛转谞讬讗. 讘谞讬讞讜转讗:



讗诪专讜 诇讜 诪转 讗讘讬讜 讜拽专注 讜讗讞专 讻讱 谞诪爪讗 讘谞讜 诇讗 讬爪讗 讬讚讬 拽专讬注讛 讗诪专讜 诇讜 诪转 诇讜 诪转 住转诐 讜讻住讘讜专 砖讛讜讗 讗讘讬讜 讜拽专注 讜讗讞专 讻讱 谞诪爪讗 砖讛讜讗 讘谞讜 讬爪讗 讬讚讬 拽专讬注讛. 讜讘讻讛"讙 讗讬讬专讬 讘讘专讬讬转讗 拽诪讬讬转讗:



专讘 讗砖讬 讗诪专 讻讗谉 讘转讜讱 讻讚讬 讚讘讜专 讻讗谉 诇讗讞专 讻讚讬 讚讘讜专. 讛讗 讚讗诪专转 讬爪讗 讬讚讬 拽专讬注讛 砖谞诪爪讗 讘谞讜 讘转讜讱 讻讚讬 讚讬讘讜专 讜讛讗 讚讗诪专转 诇讗 讬爪讗 讬讚讬 拽专讬注讛 砖谞诪爪讗 诇讗讞专 讻讚讬 讚讘讜专. 讻讱 谞诪爪讗转 讛讙讬专住讗 讘住驻专讬诐 讜诇驻讬 讛讙讬专住讗 砖驻讬专砖转讬 讜讛讗 转谞讬讗 讘谞讬讞讜转讗 谞专讗讛 诇讬 讚诇讗 讙专住讬 讛讗 讚讗诪专转 讬爪讗 讬讚讬 拽专讬注讛 讻讜' 讚诇讗 拽砖讬讗 诪讬讚讬 诪拽专讬注讛 诇拽专讬注讛 讗诇讗 讛"讙 专讘 讗砖讬 讗诪专 讻讗谉 讘转讜讱 讻讚讬 讚讘讜专 讻讗谉 诇讗讞专 讻讚讬 讚讘讜专 讜转讜 诇讗 诪讬讚讬 讜讗诪转谞讬' 拽讗讬 诇砖谞讜讬讬 诪转谞讬转讬谉 砖谞讜讚注 诇讜 诇讗讞专 讻讚讬 讚讘讜专 讜讙讘讬 拽专讬注讛 砖谞讜讚注 诇讜 转讜讱 讻讚讬 讚讘讜专 讜讬砖 住驻专讬诐 讙讜专住讬诐 讗诪专讜 诇讜 诪转 讗讘讬讜 讜拽专注 讜讗讞"讻 谞诪爪讗 讘谞讜 诇讗 讬爪讗 讬讚讬 拽专讬注讛 讜诇讗 讙专住讬 讛讱 住讬驻讗 讗诪专讜 诇讜 诪转 诇讜 诪转 讜讻住讘讜专 砖讛讜讗 讗讘讬讜 讻讜' 讜驻专讬讱 诪讛讱 讘专讬讬转讗 讗讘专讬讬转讗 拽诪讬讬转讗 讜诪砖谞讬 讗诪专 专讘 讗砖讬 讻讗谉 转讜讱 讻讚讬 讚讘讜专 讻讜' 讛讗 讚讗诪专转 讬爪讗 讬讚讬 拽专讬注讛 砖谞诪爪讗 讘谞讜 讘转讜讱 讻讚讬 讚讘讜专:



诪讙讚祝 讜注讜讘讚 注讘讜讚转 讻讜讻讘讬诐. 讗驻讬诇讜 讞讜讝专 讘讜 讘转讜讱 讻讚讬 讚讘讜专 拽讟诇讬谞谉 诇讬讛 讜讻谉 诪拽讚砖 讗诐 讞讝专 讘讜 讜讘讟诇 讛拽讚讜砖讬谉 转讜讱 讻讚讬 讚讘讜专 讜讻谉 诪讙专砖 讛讙讟 诇讗 诪砖讙讞讬谞谉 讘讬讛:



诪转谞讬' 拽讬讬诐 诇转讗谞讬诐 讻讜诇讜 拽讬讬诐. 讚讛拽诪讛 讘诪拽爪转 [讛讜讬 讛拽诪讛 讗讘诇 讛驻专讛 讘诪拽爪转] 诇讗 讛讜讬 讛驻专讛 讜讘讙诪专讗 诪驻专砖 讟注诪讗 讜诇讗 讚诪讬 诇谞讚专 砖讛讜转专 诪拽爪转讜 讛讜转专 讻讜诇讜 讻讚驻专砖讬谞谉 诇注讬诇:



讗诪专讛 拽讜谞诐 转讗谞讬诐 砖讗谞讬 讟讜注诪转 讜拽讜谞诐 注谞讘讬诐 砖讗谞讬 讟讜注诪转 讻讜'. 讻讬讜谉 砖讗诪专讛 驻注诪讬讬诐 拽讜谞诐 讛讜讬 讻诇 讗讞讚 谞讚专 诇讘讚讜 讜讘讙诪专讗 诪讜拽讬 诇讛 讻专"砖 讚讗诪专 讙讘讬 砖讘讜注转 讛驻拽讚讜谉 讚诇讗 讛讜讬 驻专讟讗 诇讞讬讬讘 拽专讘谉 注诇 讻诇 讗讞转 讜讗讞转 注讚 砖讬讗诪专 砖讘讜注讛 诇讻诇 讗讞讚 讜讗讞讚:



讙诪' 讚转谞讬讗 讗讬砖讛 讬拽讬诪谞讜. 讜讚专砖 专' 讬砖诪注讗诇 讻讗讬诇讜 讻转讬讘 讬拽讬诐 诪诪谞讜 诪砖诪注 讗诐 讛拽讬诐 诪拽爪转讜 拽讬讬诐 讻讜诇讜 讗讘诇 讬驻专谞讜 诇讬讻讗 诇诪讚专砖 讛讻讬 讛诇讻讱 讛驻专讛 讘诪拽爪转 诇讗 讛讜讬讗 讛驻专讛:





讛诪讗讬专讬

讗祝 诇注谞讬谉 拽专讬注讛 注诇 讛诪转 讗讬谉 拽专讬注讛 讘讟注讜转 讻诇讜诐 讗诪专讜 诇讜 诪转 讗讘讬讜 讜拽专注 讜讗讞专 讻讱 讬讚注 砖讛讜讗 讘谞讜 讗诐 讬讚注 讘讟注讜转讜 转讜讱 讻讚讬 讚讘讜专 讬爪讗 诇讗讞专 讻讚讬 讚讘讜专 诇讗 讬爪讗 讗诪专讜 诇讜 住转诐 诪转 诇讱 诪转 讜讻住讘讜专 砖讛讜讗 讗讘讬讜 讜拽专注 讜讗讞专 讻讱 谞诪爪讗 讘谞讜 讗驻讬诇讜 诇讗讞专 讻讚讬 讚讘讜专 讬爪讗 讛讬讛 诇讜 讞讜诇讛 讜谞转注诇祝 讜讻住讘讜专 砖诪转 讜拽专注 讜谞诪爪讗 砖诇讗 诪转 讘砖注转 讛拽专讬注讛 讗诐 转讜讱 讻讚讬 讚讘讜专 砖诇 拽专讬注讛 诪转 讬爪讗 讬讚讬 拽专讬注讛 讜讗诐 诇讗讞专 讻讚讬 讚讘讜专 诇讗 讬爪讗 讬讚讬 拽专讬注讛:



讻诇诇 讛讚讘专讬诐 讘讻诇 诪拽讜诐 转讜讱 讻讚讬 讚讘讜专 讻讚讘讜专 讞讜抓 诪诪讙讚祝 讜注讜讘讚 注"讝 讜诪拽讚砖 讜诪讙专砖 砖讘讗诇讜 讗讬谉 转讜讱 讻讚讬 讚讬讘讜专 讻讚讬讘讜专 专"诇 砖讗诐 讙讚祝 讜讞讝专 转讜讱 讻讚讬 讚讘讜专 诇讜诪专 讞讜讝专谞讬 讘讬 讗讜 讛砖转讞讜讛 诇注"讝 讜转讜讱 讻讚讬 讚讘讜专 讗诪专 讞讜讝专谞讬 讘讬 讗讬谉 讞讝专转讜 讘讛诐 讞讝专讛 讜谞讛专讙 注诇 诪讛 砖注砖讛 讜讻谉 讗诐 拽讚砖 讜谞转谉 诇讛 讜讗诪专 讛专讬 讗转 诪拽讚砖转 诇讬 讜转讜讱 讻讚讬 讚讘讜专 讗诪专 讗讬谞讬 专讜爪讛 讘讻讱 讗讜 砖讙专砖讛 讜谞转谉 诇讛 讗转 讙讬讟讛 讜讗诪专 诇讛 讛专讬 讝讛 讙讬讟讬讱 讜转讜讱 讻讚讬 讚讘讜专 讗诪专 讗讬谞讬 专讜爪讛 讘讜 讗讬谉 讞讝专转讜 讞讝专讛 讜诪拽讜讚砖转 讜诪讙讜专砖转 讜讗祝 注"驻 砖讘转诇诪讜讚 砖诇谞讜 讘驻专拽 讬砖 谞讜讞诇讬谉 诇讗 讛讜讝讻专讜 讘注谞讬谉 讝讛 讗诇讗 注"讝 讜拽讚讜砖讬谉 诪讻诇 诪拽讜诐 诪讙讚祝 讘讻诇诇 注"讝 讜诪讙专砖 讘讻诇诇 诪拽讚砖:





转讜住驻讜转 专讬"讚

讜讛诇讻转讗 转讜讱 讻讚讬 讚讬讘讜专 讻讚讬讘讜专 讚诪讬 讞讜抓 诪诪讙讚祝 讜注讜讘讚 注"讝 讜诪拽讚砖 讜诪讙专砖 讜讘驻' 讬砖 谞讜讞诇讬谉 讘讛' 讛诪讞诇拽 谞讻住讬讜 讙专住讬' 讜讛诇讻转讗 转讜讱 讻讚讬 讚讬讘讜专 讻讚讬讘讜专 讚诪讬 讘专 诪注"讝 讜拽讬讚讜砖讬谉 讜讛讻讗 诪讜住讬祝 诪讙讚祝 讜诪讙专砖 讜讛讻诇 讛讜讗 讗讞讚 讚诪讙讚祝 讚诪讬 诇注注"讝 讜诪讙专砖 诇诪讙讚祝 讜注讬讬谉 讘拽讜谞讟专住讬 讘驻' 诪专讜讘讛 讜讘驻' 砖讘讜注转 讛注讚讜转 讘诪讛讚讜专讗 讘转专讗 讜注讬讬谉 讘转诪讜专讛 讘驻' 讻讬爪讚 诪注专讬诪讬谉:



驻讬住拽讗 讗诪专讛 拽讜谞诐 转讗谞讬诐 讜注谞讘讬诐 砖讗谞讬 讟讜注诪谉 拽讬讬诐 诇转讗谞讬诐 讻讜诇讜 拽讬讬诐 驻讬' 讜讗讬谞讜 讬讻讜诇 诇讞讝讜专 讜诇讛驻专 注诇 讛注谞讘讬诐 砖诇讗 拽讬讬诐 讗诇讗 讘拽讬讜诐 讛转讗谞讬诐 谞转拽讬讬诪讜 讙诐 讛注谞讘讬诐:



讛驻专 诇转讗谞讬诐 讗讬谞讜 诪讜驻专 注讚 砖讬驻专 讗祝 诇注谞讘讬诐 驻讬' 讗讬谞讜 诪讜驻专 诇讙诪专讬 注讚 砖讬讞讝专讜 讜讬驻专 讗祝 诇注谞讘讬诐 砖讗诐 砖转拽 讻诇 讛讬讜诐 讘转讗谞讬诐 诪讜转专转 讜讘注谞讘讬诐 讗住讜专讛 讜讗诇 讛讜注讬诇讛 讛驻专转 讛转讗谞讬诐 诇注谞讘讬诐 讜讗讬谉 诇驻专砖 讗讬谞讜 诪讜驻专 讻诇诇 讗祝 诇注谞讘讬诐 讻讚讗诪专讬' 讘讙诪专讗 讗诪专 专' 讞讬讬讗 讘专 讗讘讗 讗"专 讬讜讞谞谉 讝讜 讚讘专讬 专"注 讜专' 讬砖诪注讗诇 讗讘诇 讞讻"讗 诪拽讬砖 讛拽诪讛 诇讛专驻讛 诪讛 讛驻专讛 诪讛 砖讛驻专 诪讜驻专 讗祝 讛拽诪讛 诪讛 砖拽讬讬诐 拽讬讬诐 讜谞诪爪讗 注讻砖讬讜 讙' 讞诇讜拽讜转 讘讚讘专 专' 讬砖诪注讗诇 住讘专 讻转谞讗 讚诪转谞讬' 拽讬讬诐 诇转讗谞讬诐 讻讜诇讜 拽讬讬诐 讛驻专 诇转讗谞讬诐 诪讜驻专 诇转讗谞讬诐 讜诇讗 诇注谞讘讬诐 讜专' 注拽讬讘讗 住讘专 讗祝 讘讛驻专讛 谞诪讬 讛驻专 诇转讗谞讬诐 讻讜诇讜 诪讜驻专 讜讞讻诪讬诐 住讘专讬 讘讬谉 讘讛拽诪讛 讘讬谉 讘讛驻专讛 诪讛 砖讛拽诐 诪讜拽诐 讜诇讗 讬讜转专 讜诪讛 砖讛驻专 讛讜驻专 讜诇讗 讬讜转专 讜讛砖讗专 转诇讜讬 诇注砖讜转 讻诇 讛讬讜诐 诪讛 砖讬专爪讛 讗讜 诇讛拽诐 讗讜 诇讛驻专 讜讗注"讙 讚讗诪专 专' 讬讜讞谞谉 讛诇讻讛 讻住转诐 诪砖谞讛 讛讗 讚讞讬讬' 诇诪转谞讬' 讚讗转讬讗 讻专' 讬砖诪注讗诇 讜讗诪专 讝讜 讚讘专讬 专' 讬砖诪注讗诇 讜专' 注拽讬讘' 讗讘诇 讞讻"讗 讻讜诇讬 讚讛诇讻讛 讻讞讻诪讬诐:





砖讬讟讛 诪拽讜讘爪转

注诇 砖讗讜诇 讜注诇 讬讛讜谞转谉 讘谞讜 讜讗祝 注诇 驻讬 讚讛转诐 诪讬讬专讬 讘拽讬谞讛 讛讜讗 讛讚讬谉 拽专讬注讛 诪讛 砖注讜砖讬谉 注诇 诪转 讛专讬 讙讬诇讛 诇谞讜 砖爪专讬讱 诇拽专讜注 诇砖诐 诪转. 讛专讗"诐 讝"诇. 讜讝"诇 砖讟讛: 注诇 砖讗讜诇 讜注诇 讬讛讜谞转谉 讜讻讜' 讘讚讜讚 讜讗谞砖讬讜 讻转讬讘 砖拽专注讜 讘讙讚讬讛诐 注诇 诪诇讞诪转 讙诇讘讜注 讜诪砖诐 诇诪讚谞讜 讞讬讜讘 拽专讬注讛 注诇 诪转. 注讚 讻讗谉.  


讜转谞讬讗 诪转 讗讘讬讜 讜拽专注 讜讻讜'. 讜讬"诇 讗讘讬讜 讜讘谞讜 讞讜诇讬诐 讗讜 讛讬讜 讘住讻谞讛 砖谞驻诇 讛讘讬转 讬爪讗 讬讚讬 讛拽专讬注讛 讗诇诪讗 诇讗 爪专讬讱 注诇 诪诪砖 讜讻谉 诇讗 讛讬讛 爪专讬讱 讗讜转讛 诪诪砖. 讛专讗"诐 讝"诇.


诇讗 拽砖讬讗 讻讗谉 讘住转诐 讻讗谉 讘诪驻专砖. 诪转谞讬转讬谉 讘诪驻专砖 砖讗诪专讜 诇讜 谞讚专讛 讗砖转讱 讜讗诪专 讘砖注转 讛讛驻专讛 诇讗砖转讬 讗谞讬 诪驻专 讻讬 讛讗讬 讙讜讜谞讗 诇讗 诪讛谞讬 讛讛驻专讛 诇讘转讜. 讜讘专讬转讗 讚拽转谞讬 讬爪讗 讬讚讬 拽专讬注讛 讻讙讜谉 砖拽专注 住转诐 讻讬 讛讬讛 诪住讜驻拽 诇讜 讗诐 讛讜讗 讗讘讬讜 讗讜 讘谞讜 讜讗祝 注诇 驻讬 砖讗诪专讜 诇讜 讚讗讘讬讜 诪转 讛讜讗 诇讗 住诪讱 注诇讬讛诐 讜讙讘讬 谞讚专讬诐 谞诪讬 讗诐 讛讬讛 诪住讜驻拽 讘诇讘讜 诪讬 谞讚专讛 讗祝 注诇 驻讬 砖讗诪专讜 诇讜 讚讗砖转讜 讛讬讗 讜讗讞专 讻讱 谞诪爪讗转 讘转讜 讛驻专转讜 讛驻专讛 讻讬 诇讗 讛讬讛 诪住讻讬诐 讚注转讜 诇讙诪专讬 注诇 讗诪讬专转诐. 讜讛转谞讬讗 讘谞讬讞讜转讗 讜住讬讬注转讗 讛讬讗. 讜讗讞专 讻讱 谞诪爪讗 讘谞讜 讬爪讗 讬讚讬 拽专讬注讛 讗诇诪讗 砖讬砖 讞诇讜拽 讘讬谉 讘住转诐 讘讬谉 讘诪驻专砖 诪讚拽讗诪专 讘专讬砖讗 诇讗 讬爪讗 讜讛讻讗 讬爪讗. 讜注讜讚 诪讚拽讗诪专 讘讘专讬讬转讗 讝讜 诇讗 讬爪讗 讜讘讘专讬讬转讗 讚诇注讬诇 讬爪讗 注诇 讻专讞讬谉 讛讛讬讗 讚诇注讬诇 讘住转诐 讗讬讬专讬 讚讗诐 诇讗 讻谉 拽砖讬讬谉 讘专讬讬转讜转 讗讛讚讚讬. 讛专讬"抓 讝"诇. 
讜讘砖讟讛 讻转讜讘 讻讗谉 讘住转诐 讻讗谉 讘诪驻专砖 诪转谞讬转讬谉 讘诪驻专砖 砖讗诪专 诪讜驻专 诇讱 讘转讬 讜讘专讬转讗 讘住转诐 砖诇讗 讗诪专 讘砖注转 拽专讬注讛 注诇 讘谞讬 讗谞讬 拽讜专注. 讜讛讗 讚拽转谞讬 讗诪专讜 诇讜 诪转 讗讘讬讜 讻讙讜谉 砖讛讬讛 砖诐 讘谞讜 讻砖诐 讗讘讬讜 砖谞讬讛诐 谞拽专讗讬诐 砖诪注讜谉 讜讗诪专讜 诇讜 诪转 砖诪注讜谉 讜专爪讜 诇讘砖专讜 注诇 讘谞讜 砖诪转 讜讟注讛 讻住讘讜专 砖讘砖专讜讛讜 注诇 讗讘讬讜 讜拽专注 住转诐 讬爪讗 讬讚讬 拽专讬注讛. 讗讘诇 讗诐 讘驻讬专讜砖 讛讝讻讬专讜 诇讜 讗讘讬讜 讜拽专注 诪住转诪讗 注诇 诪讛 砖讗诪专讜 诇讜 拽专注 讜讗讬谉 诇讱 诪驻专砖 讙讚讜诇 诪讝讛. 讜讛转谞讬讗 讘谞讬讞讜转讗 专讗讬讛 诇讚讘专 砖爪专讬讱 诇讞诇拽 讘讬谉 住转诐 诇诪驻专砖 讚讗讬 诇讗讜 讛讻讬 拽砖讬谉 诪转谞讬' 讗讛讚讚讬 讚拽转谞讬 诇讗 讬爪讗 讬讚讬 拽专讬注讛. 注"讗 诪转谞讬转讬谉 讘住转诐 砖诇讗 驻讬专砖 讘砖注转 讛驻专讛 讚注转讬 诇讛驻专 注诇 讻诇 诪讬 砖谞讚专 讗讜 讗砖转讬 讗讜 讘转讬 讗诇讗 住转诐 讛驻专. 讘专讬讬转讗 讘诪驻专砖 砖驻讬专砖 讘砖注转 拽专讬注讛 讛专讬谞讬 拽讜专注 注诇 讻诇 诪讬 砖诪转 讗讜 讗讘 讗讜 讘谉 讗祝 注诇 驻讬 砖诇讗 谞转讘专专 诇讜 讘砖注转 拽专讬注讛 讬爪讗 讬讚讬 拽专讬注讛. 注讚 讻讗谉. 


讻讗谉 讘转讜讱 讻讚讬 讚讬讘讜专 讜讻讜'. 讘专讬讬转讗 砖谞讜讚注 诇讜 诪讬 砖诪转 住诪讜讱 诇拽专讬注讛 讘转讜讱 讻讚讬 讚讬讘讜专. 讘诪专讜讘讛 讗诪专讬谞谉 转专讬 转讜讱 讻讚讬 讚讬讘讜专 讛讜讬 讞讚 讻讚讬 砖讗诇转 转诇诪讬讚 诇专讘 讜讗讞讚 讻讚讬 砖讗诇转 专讘 诇转诇诪讬讚. 专讘 诇转诇诪讬讚 讚讘专讬 讛讻诇 转诇诪讬讚 诇专讘 驻诇讜讙转讗. 砖讟讛. 


讻讗谉 讘转讜讱 讻讚讬 讚讬讘讜专 讻讗谉 诇讗讞专 讻讚讬 讚讬讘讜专. 讘专讬讬转讗 专讗砖讜谞讛 讚拽讗诪专 讬爪讗 讻讚讬 拽专讬注讛 讻讙讜谉 砖讗诪专讜 诇讜 砖讛讜讗 讘谞讜 讘转讜讱 讻讚讬 讚讘讜专 讜诪转谞讬转讬谉 砖讗诪专讜 诇讜 砖讛讜讗 讘转讜 讗讞专 讻讚讬 讚讬讘讜专. 讜讛讘讬讗 专讘 讗砖讬 住讬注转讗 诇讚讘专讬讜 诪谉 讛讘专讬讬转讗. 讜讗讬驻住讬拽讗 讛诇讻转讗 讘讛讚讬讗 讚转讜讱 讻讚讬 讚讬讘讜专 讻讚讬讘讜专 讚诪讬 讞讜抓 诪砖诇砖讛 讛谞讝讻专讬诐. 讜转诪讛谞讬 注诇 讛专诪讘"诐 讝"诇 砖讻转讘 驻专拽 讬"讘 讚谞讚专讬诐 讻转讬专讜抓 讛专讗砖讜谉 讜讛谞讬讞 讚讘专讬 专讘 讗砖讬 讜诇讗 讛讝讻讬专诐 砖诐 讻诇诇. 讜讗诐 谞讗诪专 讻讬 讚注转讜 讛讬讗 砖专讘 讗砖讬 诇讗 讘讗 诇住转讜专 转讬专讜抓 讛专讗砖讜谉 讚讜讚讗讬 砖驻讬专 诪转专爪讗 诪转谞讬转讬谉 讻讚讗讜拽讬诪谞讗 诇讛 讘诪驻专砖 讜讛讜讗 诇讗 讘讗 讗诇讗 诇转专抓 讘专讬讬转讜转 讗讛讚讚讬 讻讚诪砖诪注 诪转讜讱 诪拽爪转 讙专住讗讜转 砖诇谞讜 诪讻诇 诪拽讜诐 诪讗讞专 讚讗驻住讬拽讗 讛诇讻转讗 转讜讱 讻讚讬 讚讬讘讜专 讻讚讬讘讜专 讚诪讬 诪诪讬诇讗 砖诪注讬谞谉 谞诪讬 讚诪转谞讬' 讛讻讬 诪转讜拽诪讗 讜讗诪讗讬 诇讗 讛讝讻讬专讜. 讜讗驻砖专 讻讬 诪讗讞专 砖讚讬谉 讝讛 诇讗 谞讗诪专 讘转讬专讜抓 讛诪砖谞讛 诪诪砖 诇讗 专爪讛 诇讛讝讻讬专讛 讗祝 注诇 驻讬 砖讛讚讬谉 讚讬谉 讗诪转 讛转讬专讜抓 讛诪讜讝讻专 讘讙诪专讗. 讜讘驻专拽 砖谞讬 诪讛诇讻讜转 砖讘讜注讜转 讛讘讬讗 讚讬谉 转讜讱 讻讚讬 讚讬讘讜专 住转诐 讜诪砖诐 讬砖 诇谞讜 诇诇诪讜讚 诇讻诇 讛讚讘专讬诐 讛爪专讬讻讬诐. 讛专讬"抓 讝"诇. 


讜讛转谞讬讗 讘谞讬讞讜转讗. 讙专住讬谞谉. 讜讗诪专 专讘讬 砖诪注讜谉 讘谉 驻讝讬 讜讻讜' 砖专讗讬讬转讜 讗讬谞讜 讗诇讗 诪驻讬专讜砖讜 砖诇 专讘讬 砖诪注讜谉 讘谉 驻讝讬. 讗讱 讬砖 诇转诪讜讛 砖诇讗 讛讬讛 诇讜 诇讜诪专 讜讛转谞讬讗 讗诇讗 讗诪专 专讘讬 砖诪注讜谉 砖诪谉 讛讘专讬讬转讗 诇讗 砖诪注讬谞谉 讻诇讜诐. 诇驻讬讻讱 讬砖 诇驻专砖 注谞讬谉 讗讞专 讜讛转谞讬讗 讘诇砖讜谉 拽砖讬讗 讚拽转谞讬 诇讗 讬爪讗 讬讚讬 讞讜讘转讜 讜诇讗 拽诪讬驻诇讙讬 诪讬讚讬 讜诪砖谞讬 讗诪专 专讘讬 砖诪注讜谉 讜讻讜' 讜诇讗 讙专住讬谞谉 讗诇讗 讗诪专 专讘讬 砖诪注讜谉 讜讻讜' 讜讛诇讻转讗 转讜讱 讻讚讬 讚讬讘讜专 讜讻讜' 诇讗 讬讚注谞讗 诪谞讬讬谉 讜讻讜' 讜讘注谞讬讜转讬谞讜 讬砖 诇讜诪专 转拽谞转 讞讻诪讬诐 讛讬讗 讻讚讬 砖讬砖讬讘 讗讚诐 讜讬砖讗诇 讘砖诇讜诐 讞讘讬专讜 讘讛驻住拽 诪诪讻专讜 讜诇讗 讬驻住讬讚 讚讘专 讘讛驻住拽 砖讗诇转 砖诇诪讗. 讜讬砖 讻讞 讘讬讚 讞讻诪讬诐 诇注拽讜专 讚讘专 诪谉 讛转讜专讛 讚讞砖讘讬谞谉 诇讬讛 诪讬讙讚专 诪讬诇转讗 讚讗诪专讬谞谉 讘讬讘诪讜转 讘讛讗砖讛 专讘讛 讚讘诪拽讜诐 诪讬讙讚专 诪讬诇转讗 讬砖 讻讞 讘讬讚 讞讻诪讬诐 诇注拽讜专 讚讘专 诪谉 讛转讜专讛 讗驻讬诇讜 讘诪拽讜诐 砖讗讬谞讜 砖讘 讜讗诇 转注砖讛 讞讜抓 诪诪讙讚祝 讜注讜讘讚 注讘讜讚讛 讝专讛 讜诪拽讚砖 讜诪讙专砖 讚讘讗诇讜 讗专讘注讛 诇讗 专爪讜 诇转拽谉 讜诇注拽讜专 讚讘专讬 转讜专讛 砖谞专讗讛 诇讛诐 砖拽诇拽讜诇 讛注讜诇诐 讛讜讗 诇讛注讘讬专 拽讚讜砖讬谉 讜讛拽讚砖讜转 讜诇讘讟诇 讙专讜砖讬谉 讜诪讙讚祝 讜注讜讘讚 注讘讜讚讛 讝专讛 注讘讬专转诐 讞诪讜专讛 讜诇讗 专爪讜 诇驻讜讟专讜 讘讞讜讝专讜 讘转讜讱 讻讚讬 讚讬讘讜专. 讜专讗讬讛 诇讚讘专 拽爪转 讚诪砖讜诐 转讬拽讜谉 砖讗诇转 砖诇讜诐 转讬拽谞讜 诇讞讝讜专 讘转讜讱 讻讚讬 讚讬讘讜专 讚讗诪专讬谞谉 讘谞讝讬专 讘专讬砖 驻专拽 诪讬 砖讗诪专 讛专讬谞讬 谞讝讬专 讜砖诪注 讻诪讛 转讜讱 讻讚讬 讚讬讘讜专 讻讚讬 砖讗诇转 砖诇讜诐 专讘 诇转诇诪讬讚. 讗诪专 诇讬讛 诇讗 讬讛讬讘 诪专 专讜讜讞讗 诇转诇诪讬讚讗 驻讬专讜砖 (诇诪讛) 讗诪专 讛诪讙讬讛 注讬讬谉 砖诐 讘讙诪专讗 讜诇驻讬 讙讬专住转 讛砖讟讛 谞专讗讛 诇讬 讚爪专讬讱 诇讜诪专: 诇诪讛 诇讗 转讗诪专 讻讚讬 砖讗诇转 砖诇讜诐 转诇诪讬讚 诇专讘 讻讚讬 砖讬讛讗 专讬讜讞 诇转诇诪讬讚 诇砖讗诇 讘砖诇讜诐 专讘讜 讜诇讗 讬驻住讬讚 讘讛驻住拽讜. 砖讟讛. 


讜讛诇讻转讗 转讜谉 讻讚讬 讚讬讘讜专 讜讻讜'. 诇注谞讬谉 诪砖讗 讜诪转谉 讜谞讚专讬诐 讜转谞讗讬 讞讜抓 诪诪讙讚祝 讛砖诐 讜讛转专讜 讘讜 拽讜讚诐 讜讻谉 讛转专讜 讘注讜讘讚 注讘讜讚讛 讝专讛 讜诇讗讞专 讛诪注砖讛 讞讜讝专讬谉 讘讛谉. 转讬诪讗 诇诪讛 诇讗 讬讛讬讛 讛讚讬谉 讻诪讞诇诇 砖讘转 讜砖讜讻讘 注诐 讛注专讜讛. 讜讬"诇 讚诇讗 拽讗诪专 讗诇讗 (讻讚讬讘讜专) 讻讙讜谉 诪讙讚祝 讜讻谉 注讜讘讚 注讘讜讚讛 讝专讛 诪拽讘诇讜 注诇讬讜 讘讗诇讜讛 讗讬谉 诪讜注讬诇 诇讜 诇讞讝讜专 讘转讜讱 讻讚讬 讚讬讘讜专 诇讬谞爪诇 诪诪讬转讛 讜讻谉 讘诪拽讚砖 讗砖讛 讗讬谞讜 诪讜注讬诇 诇注砖讜转讛 驻谞讜讬讛 讗诐 讞讜讝专 讘转讜讱 讻讚讬 讚讬讘讜专 讜讻谉 谞转谉 讙讟 讜讞讝专 讘讜 讘转讜讱 讻讚讬 讚讬讘讜专 讗讬谞讛 讞讝专讛 讜讗诐 拽讚砖讛 讗讞专 诪拽讜讚砖转. 讛专讗"诐 讝"诇. 
诪讚拽讗诪专 诪讙专祝 讜注讜讘讚 注讘讜讚讛 讝专讛 讗诇诪讗 拽住讘专 诪讙讚祝 讛讬讬谞讜 诪讘专讱 讗转 讛砖诐 讜诇讗 注讜讘讚 注讘讜讚讛 讝专讛 讜驻诇讜讙转讗 讛讬讗 讘讻专讬转讜转 驻"讗 讘讬砖 谞讜讞诇讬谉 讗讬谞讜 砖讜谞讛 讻讬 讗诐 砖诇砖讛. 讜砖诪讗 讟注讜 讛住讜驻专讬诐. 砖讟讛. 


诪转谞讬转讬谉 拽讬讬诐 诇转讗谞讬诐 讻讜诇讜 拽讬讬诐 讜讛讜讗 讛讚讬谉 讻讬 拽讬讬诐 诇注谞讘讬诐 讻讜诇讜 拽讬讬诐. 讛驻专 诇转讗谞讬诐 讗讬谉 诪讜驻专 讻诇诇 注讚 砖讬驻专 讗祝 诇注谞讘讬诐 讜讛讜讗 讛讚讬谉 讻讬 讛驻专 诇注谞讘讬诐. 驻讬专讜砖. 
转讗谞讬诐 讜注谞讘讬诐 讗诇讜 砖讗谞讬 讟讜注诪转 拽讬讬诐 诇转讗谞讬诐 讻讜诇讜 拽讬讬诐 讛驻专 诇转讗谞讬诐 讗讬谞讜 诪讜驻专 注讚 砖讬驻专 讗祝 诇注谞讘讬诐 讘讛讚讬讗 讗讘诇 诇转讗谞讬诐 砖讛驻专 诪讜驻专. 讜讚讬讬拽讬谞谉 诇讛 诪讚讗诪专讬谞谉 讘讙诪专讗 讗诪专 专讘讬 讞讬讬讗 讘专 讗讘讗 讗诪专 专讘讬 讬讜讞谞谉 讝讜 讚讘专讬 专讘讬 讬砖诪注讗诇 讘专' 讬讜住讬 讜专讘讬 注拽讬讘讗 讗讘诇 讞讻诪讬诐 讗讜诪专讬诐 诪拽讬砖 讛驻专讛 诇讛拽诪讛 诪讛 讛驻专讛 诪讛 砖讛驻专 诪讜驻专 讗祝 讛拽诪讛 诪讛 砖拽讬讬诐 拽讬讬诐 讚讗诇诪讗 诪砖诪注 讚诪诇转讗 讚驻砖讬讟讗 诇讛讜 诇讻诇讛讜 讛讬讗 讚讘讛驻专讛 诪讛 砖讛驻专 诪讬讛讗 诪讜驻专. 讜诪讬讛讜 讘转讜住驻转讗 转谞讬讗 讘讛讚讬讗 讚讛驻专 诇转讗谞讬诐 讜诇讗 讛驻专 诇注谞讘讬诐 讜讞砖讻讛 讗住讜专 讘讬谉 讘转讗谞讬诐 讘讬谉 讘注谞讘讬诐 讚讗诇诪讗 讗讬谞讜 诪讜驻专 讻诇诇 拽讗诪专 注讚 砖讬驻专 讗祝 诇注谞讘讬诐. 讜讬"诇 诇驻讬 讚讘专讬 讛转讜住驻转讗 讚讛讗 讚讗诪专讬谞谉 讘讙诪专讗 诪讛 讛驻专讛 诪讛 砖讛驻专 诪讜驻专 诇讗讜 诇讚讘专讬 讘专 驻诇讜讙转讬讛讜 拽讗诪专讬 讗诇讗 诇讚讘专讬 注爪诪谉 讻诇讜诪专 讻诪讜 砖讗谞讜 讗讜诪专讬诐 讘讛驻专讛 砖诪讛 砖讛讜驻专 讛讜驻专 讗祝 诇讙讘讬 讛拽诪讛 讻谉 讗祝 注诇 讙讘 讚讻转讬讘 讬拽讬诪谞讜. 讜讬砖 诇谞讜 讻讬讜爪讗 讘讜 讘转诇诪讜讚 专讗讬谞讜 讘讜谞讛 注诇 讛讜讚讗转 讘专 驻诇讜讙转讬讛 讗诇讗 注诇 讛住讻诪转 讚讘专讬 注爪诪讜 讻诇讜诪专 讻诪讜 砖讗谞讬 讗讜诪专 讘讝讜 讻讱 讗谞讬 讗讜诪专 讘讝讜 (讗诪专 讛诪讙讬讛 注讬讬谉 讘讞讚讜砖讬 讛专砖讘"讗 讻讗谉). 转讜住驻转讗 讛讬讜 注诇 讗砖转讜 讞诪砖讛 谞讚专讬诐 讗讜 砖讛讬讜 诇讜 讞诪砖 谞砖讬诐 讜谞讚专讜 讻讜诇谉 讜讗诪专 诪讜驻专 讻讜诇谉 诪讜驻专讬谉. 转讜住驻转讗 讗讞专转 谞讚专讛 讗砖转讜 讜讛驻专 诇讛 讜住讘讜专 讘转讜 谞讚专讛 讘转讜 讜讛驻专 诇讛 讜住讘讜专 讗砖转讜 谞讚专讛 讛专讬 讝讛 讬拽讬讬诐 讗诐 专爪讛 诇讛驻专 讬讞讝讜专 讜讬驻专. 谞讚专讛 讗砖转讜 讜拽讬讬诐 诇讛 讜住讘讜专 讘转讜 谞讚专讛 谞讚专讛 讘转讜 讜拽讬讬诐 诇讛 讜住讘讜专 讗砖转讜 谞讚专讛 讛专讬 讝讛 讬驻专 讗诐 专爪讛 诇讛拽讬诐 诪拽讬讬诐. 谞讚专讛 诪转讗谞讬诐 讜注谞讘讬诐 讛驻专 诇转讗谞讬诐 讬讞讝讜专 讜讬驻专 诇注谞讘讬诐 讜讻讜' 讛驻专 诇转讗谞讬诐 讜诇讗 讛驻专 诇注谞讘讬诐 讗住讜专讛 诇讗讻讜诇 讘注谞讘讬诐 讜转讗谞讬诐 讛驻专 诇转讗谞讬诐 讜讞砖讻讛 讗住讜专讛 诇讗讻讜诇 讘转讗谞讬诐 讜注谞讘讬诐 讜讻讜'. 讛专砖讘"讗 讝"诇. 


讛驻专 诇转讗谞讬诐 讗讬谞讜 诪讜驻专 注讚 砖讬驻专 讗祝 诇注谞讘讬诐. 讜讗祝 注诇 讙讘 讚讗诪专讬谞谉 诇注讬诇 讘驻专拽 讗专讘注讛 谞讚专讬诐 讚谞讚专 砖讛讜转专 诪拽爪转讜 讛讜转专 讻讜诇讜 讛谞讬 诪讬诇讬 讘讛讬转专 讞讻诐 砖诪转讬专 注诇 讬讚讬 讞专讟讛 讜讛讚讘专 诪驻讜专住诐 砖注讜拽专 讛谞讚专 诪注讬拽专讜 讛讬诇讻讱 讬砖 诇谞讜 诇讜诪专 讚诇讗 谞讚专 讗诇讗 注诇 讚注转 砖讬讛讗 讻诇 谞讚专讜 拽讬讬诐 讗讘诇 讘讛驻专转 讘注诇 砖诪转讬专 讘诇讗 讞专讟讛 讜讗讬谞讜 谞专讗讛 砖注讜拽专 讛谞讚专 诪注讬拽专讜 诇讬讻讗 诇诪讬诪专 讛讗讬 讟注诪讗. 讜讗祝 注诇 讙讘 讚诪住拽讬谞谉 讘谞讝讬专 驻专拽 诪讬 砖讗诪专 讛专讬谞讬 谞讝讬专 讜砖诪注 讞讘讬专讜 讚讘注诇 诪注拽专 注拽专 诪讬讛讜 谞专讗讛 讗讬谉 注拽讬专转讜 诪驻讜专砖转 讜诪驻讜专住诪转 讻注拽讬专转 讞讻诐. 讜诇讗 讬讚注转讬 诇讛转讘讜谞谉 讬驻讛 诪讛 讘讻讱 讗诐 讗讬谞讛 诪驻讜专住诪转 讚诪注拽专 注拽专. 讛讬诇讻讱 谞专讗讛 诇讬 注谞讬谉 讗讞专 诇驻专砖 讚讛讗 讚诇讗 讗诪专讬谞谉 讘讟诇 诪拽爪转 讘讟诇 讻讜诇讜 讛讬讬谞讜 诪讚讻转讬讘 讬拽讬诪谞讜 讚诪驻拽讬谞谉 诪讬谞讬讛 讘讙诪专讗 拽讬讬诐 诇转讗谞讬诐 拽讬讬诐 讻讜诇谉 讜诇注谞讬谉 讛驻专讛 诇讗 专爪讛 诇讻转讜讘 诪诪谞讜 砖诪注讬谞谉 讚诇注谞讬谉 讛驻专讛 诇讗 讗诪专讬谞谉 讻讜诇讜 诪讜驻专. 讗祝 注诇 讙讘 讚诪住讘专讗 讛讬讛 诇谞讜 诇讜诪专 讻讚讗诪专讬谞谉 讙讘讬 讞讻诐 讛讗 诪注讟讬讛 拽专讗 诪讚诇讗 讻转讬讘 讬拽讬诪谞讜 讻诪讜 讘拽讬讜诐 讜讝讛 谞专讗讛 诇讬 注讬拽专. 砖讟讛. 


拽讜谞诐 转讗谞讛 砖讗谞讬 讟讜注诪转 讜注讬谞讘 砖讗谞讬 讟讜注诪转 讛专讬 讗诇讜 砖谞讬 谞讚专讬诐 讜爪专讬讱 讛讗讘 诇讛驻专 砖谞讬 驻注诪讬诐 诇讻诇 讗讞讚. 讜讻谉 讛谞砖讗诇 诇讞讻诐 爪专讬讱 诇讬砖讗诇 注诇 讻诇 讗讞讚 讘驻谞讬 注爪诪讜. 讜诪讜拽讬 诇讛 讻专讘讬 砖诪注讜谉 讚诪爪专讬讱 砖讘讜注讛 诇讻诇 讗讞讚 讜讗讞讚 讜讘讻讗谉 砖讗谞讬 讟讜注诪转 诇讻诇 诪讬谉 讛讜讬 讻砖讘讜注讛 诇讻诇 讗讞讚 讜砖讗谞讬 讟讜注诪转 讗讞专讜谉 诇讗 讙专注 诪讬讚讜转 谞讚专讬诐 讻讬讜谉 砖讛转讞讬诇 讘拽讜谞诐. 讛专讗"诐 讝"诇.





诪讛专砖"讗 - 讞讬讚讜砖讬 讛诇讻讜转

讙诪专讗 讚诪讬 讜讛诇讻转讗 转讜讱 讻讚讬 讚讬讘讜专 讻讚讬讘讜专 讚诪讬 讻爪"诇 讗祝 诇注谞讘讬诐 讻爪"诇:


专砖"讬 讘讚"讛 讜转谞讬讗 讻讜' 拽专讬注讛 讚注诇 注诇 诇讗讜 讚讜拽讗 讛"谞 讻爪"诇:


讘讚"讛 讻讗谉 讻讜' 诇砖诐 讗砖转讜 砖谞讚专讛 讻爪"诇:


讘专讗"砖 讚讜拽讗 讛住"讚:


讘讚"讛 讻讗谉 讻讜' 讗讘讬讜 讜拽专注 诇讗讜 讻爪"诇 拽诪讬讬转讗 讛住"讚:


讘讚"讛 专讘 讗砖讬 讻讜' 讚讘讜专讜 讜讛讗 讻爪"诇:


讘讗"讚 讚讘讜专 讜讙讘讬 讻爪"诇:


讘讗"讚 讘谞讜 讘转讜讱 讻爪"诇 讚讘讜专 讛住"讚 讜讗讞专 讻讱 诪"讛 诪讙讚祝 讜注注"讝 讗驻讬诇讜 讞讜讝专 讘讜 转讜讱 讻讚讬 讚讘讜专 拽讟诇讬' 诇讬讛 讻爪"诇 讘讬讛 讛住"讚 讜讗讞专 讻讱 诪讛"讚 拽讬讬诐 诇转讗谞讬诐 讻爪"诇 诇注讬诇 讛住"讚:





专砖"砖

讙诪专讗 讜讛转谞讬讗 诪讬 砖讬砖 诇讜 讞讜诇讛 讻讜' 讜讗诪专 专砖讘"驻 讻讜'. 讻爪"诇 讘讜' 讜讻"讛 讘专讬"祝:



专"谉 讚"讛 讜讛诇讻转讗 讘住讜驻讜. 讘拽讜诐 注砖讛 讻谞讚专讬诐. 讻爪"诇 讘讻"祝:





讞讬讚讜砖讬 讞转"住

讞讜抓 诪诪讙讚祝 讜注注"讝 讜诪拽讚砖 讜诪讙专砖 注讬讬谉 砖"注 讗"注 住讬' 诪"讟 诪砖诪注 诪拽讚砖 讛讜讗 专拽 诪讞讜诪专讗 讚专讘谞谉 诇讛爪专讬讻讛 讙讟 讜讻讚注转 讛专砖讘"诐 讘讘"讘 讜讛拽砖讛 讘讞诇拽转 诪讞讜拽拽 讜讘"砖 住转讬专转 砖"注 讚讘住讬' 诇"讞 诇讗 诪砖诪注 讻谉 注"砖 讜谞诇注"讚 注"驻 诪"砖 讟"讝 砖诐 专住讬' 诇讞 讚讚讜拽讗 讘讚讬讘讜专 讜讚讬讘讜专 诪讛谞讬 转讜讱 讻"讚 讗讘诇 诇讘转专 诪注砖讛 诇讗 讬讜注讬诇 砖讜诐 讞讝专讛 讜讻"讻 讘拽讬爪讜专 讘讘"砖 住拽"讘 砖诐 讘住讜祝 讚讘专讬讜 讜讻"讻 诪讜专讬 讘讛驻诇讗讛 住讬' 讛谞"诇 讜诪讬讬转讬 专讗讬讛 讙"讻 诪转讜住' 诪谞讞讜转 (驻讗 注"讘) 讚"讛 转讜讚讛 讜讻讜' 注"砖. 讜讗"讻 诇驻讬"讝 谞"诇 讘住讬' 诇讞 住注讬祝 诇讚 诪讬 砖拽讬讚砖 讗砖讛 讜讞讝专 讘讜 诪讬讚 讛讜讗 讗讜 讛讬讗 诪讬讬专讬 砖专讜爪讛 诇讞讝讜专 讘讜 诪讙讜祝 讛诪注砖讛 砖讛专讬 讻砖讛讬讗 讞讜讝专转 注诇 讻专讞讛 转讞讝讜专 诇讜 讻住祝 拽讬讚讜砖讬讛 讜讚讜诪讬讗 讚讛讻讬 砖讛讜讗 讞讜讝专 诇讙诪专讬 讜专讜爪讛 砖转讞讝讜专 诇讜 讻住祝 拽讬讚讜砖讬谉 讜讻讬讜谉 砖讗讬谉 讞讝专讛 讗讞专 诪注砖讛 讗"讻 诇讗 讬讜注讬诇 讞讝专转 砖谞讬讛诐 讗讞专 诪注砖讛 砖谞转谉 讛讜讗 讜拽讬讘诇讛 讛讬讗 讛拽讬讚讜砖讬谉 讗讜 讛讙讟, 讜讝讛 讛讜讗 诪谉 讛转讜专讛 讜讛讜讛 拽讬讚讜砖讬谉 讙诪讜专讬诐. 讗讱 讘住讬' 诪"讟 诪讬讬专讬 诇讛讚讬讗 砖讗讬谞讜 讞讜讝专 诪谞转讬谞转 讛讻住祝 讗诇讗 诪诪讛 砖讗诪专 砖谞讜转谉 诇拽讬讚讜砖讬谉 诪讝讛 讛讚讘讜专 讞讜讝专 讜讗诪专 砖讬讛讬讛 诇诪转谞讛 讘讝讛 讬讻讜诇 诇讞讝讜专 诪谉 讛转讜专讛 讜专拽 诪砖讜诐 讞讜诪专讗 讚拽讬讚讜砖讬谉 爪专讬讻讛 讙讟 诇讞讜诪专讗 讘注诇诪讗 讜讻专砖讘"诐 讘讘"讘:


讜讘讝讛 诪讬讜砖讘 诪讛 砖讛拽砖讜 讛转讜住' 讜专讗砖讜谞讬诐 注诇 讛专砖讘"诐 讘讘"讘 砖诐 讛讗 讘砖诪注转讬谉 诪讙讚祝 讜注注"讝 讛讬讬谞讜 诇注谞讬谉 诇讞讬讬讘讜 诪讬转讛 讻砖讘专讱 讛砖诐 讜讻谉 注注"讝 讘讗讜诪专 讗诇讬 讗转讛 讚讜诪讬讗 讚诪讙讚祝 讜诇讗 讻驻讬专讜砖 专砖讘"诐 砖诐 注"讝 砖诪住专 讘讛诪讛 诇讻讜诪专讬诐 诇驻讟诪讛 讗诇讗 注注"讝 诪诪砖 讻诪讜 诪讙讚祝 讜诇讞讬讬讘讜 诪讬转讛 砖"诪 诪讚讗讜专讬讬转讗 诇讗 诪讛谞讬 转讜讱 讻讚"讚 讜讛"讛 诪讙专砖 讜诪拽讚砖 诪讚讗讜专讬讬转讗 讗讬谞讜 诪讜注讬诇 讞讝专讛 转讜讱 讻讚"讚 讜讗"讻 拽砖讛 注"砖 讜诇讛谞"诇 谞"诇 讚住"诇 讘讜讚讗讬 讘砖诪注转讬谉 讚谞讚专讬诐 诪讬讬专讬 诪讚讬谉 转讜专讛 讜讻砖专讜爪讛 诇讞讝讜专 诪讙讜祝 诪注砖讛 讚拽讬讚讜砖讬谉 讜讙讬专讜砖讬谉 砖转讞讝讜专 诇讜 讻住祝 拽讬讚讜砖讬讛 讜讙讟 砖诇讜 讜讘讝讛 诇讗 诪讛谞讬 转讜讱 讻"讚 诪谉 讛转讜专讛 讜拽讬讚讜砖讬谉 讜讙讟 砖讜讬谉 讘讝讛 讜讛"讛 讘诪讙讚祝 讜注注"讝 诪诪砖 砖驻讜砖讟 讬讚 讘注讬拽专 讛讜讛 讻诪注砖讛 讻讬 讛讬讻讬 讚讗诪讬专讛 诇讛拽讚砖 讛讜讛 讻诪住讬专讛 诇讛讚讬讜讟 诇注谞讬谉 讝讛 讻诪"砖 转讜住' 诪谞讞讜转 讛谞"诇 讛"讛 诪讘专讱 讛' 讜注注"讝 砖讗讜诪专 讗诇讬 讗转讛 讘讚讘讜专讜 注讘讬讚 诪注砖讛 驻砖讬讟转 讬讚 讘注讬拽专 讜讗讬谉 讘讜 讞讝专讛 诪谉 讛转讜专讛 讜讞讬讬讘 诪讬转讛. 讗讘诇 讛转诐 讘讘"讘 诇讗 谞拽讬讟 诪讙专砖 诪砖讜诐 讚诪讬讬专讬 诪讞讜诪专讗 讚专讘谞谉 讘注诇诪讗 讜讝讛 诇讗 砖讬讬讱 讘诪讙专砖 讚讛讜讛 讛讞讝专讛 讞讜诪专讗 讜讗讬讱 讬讘讜讗讜 专讘谞谉 诇讛拽诇 注"讻 诇讗 谞拽讬讟 专拽 诪拽讚砖 讜诪讬讬专讬 砖讗讬谞讜 讞讜讝专 诪谞转讬谞转 讻住祝 拽讬讚讜砖讬谉 讗诇讗 讞讜讝专 诪讚讘讜专 讛专讬 讗转 诪拽讜讚砖转 讗诇讗 讬讛讬讛 诪注讜转 诪转谞讛 讜讘讝讛 诪谉 讛转讜专讛 讬讻讜诇 讛讜讗 诇讞讝讜专 转讻讚"讚 专拽 诪砖讜诐 讞讜诪专讗 讜诇注讝 讘注诇诪讗. 讜诪砖"讛 诇讗 谞拽讬讟 讛转诐 诪讙讚祝 讚讛讛讜讗 讗讬谞讜 讬讻讜诇 诇讞讝讜专 诪谉 讛转讜专讛 讜谞讛专讙 讜讻谉 诇讗 谞拽讬讟 注注"讝 讻讘砖诪注转讬谉, 讗诇讗 谞拽讬讟 注"讝 讜诇讗 注讜讘讚 注"讝 讜驻讬' 砖诪住专 讘讛诪讛 诇讻讜诪专讬诐 诇驻讟讜诐 注"讝 讚谞讗住专讛 诪砖讜诐 诪讜拽爪讛 讜讞讜讝专 讘讜 转讻讚"讚 诇讗 诪诪住讬专转 讛讘讛诪讛 讗诇讗 诪讚讬讘讜专 砖转讛讬讛 诇驻讟讜诐 注"讝 讗诇讗 讬讛讬讛 诇诪转谞讛 讚讻讬讜谉 讚诇讗 讛讚专 讘讬讛 诪讙讜祝 讛诪注砖讛 讗诇讗 诪讛讚讘讜专 讛讜讛 专拽 讗讬' 讚专讘谞谉 诪讜拽爪讛 讜诇讗 诪讚讗讜专讬讬转讗 讜讗"砖 讘注讝讛"讬:


注讬讬谉 专诪讘"诐 驻"讘 诪砖讘讜注讜转 讛诇讻讛 讬讞 讜讛砖讙转 讛专讗讘"讚 讜讻讜讜谞转讜 诪讘讜讗专 讚讛专讬 住"诇 诇讛专诪讘"诐 砖讬注讜专 转讜讱 讻讚"讚 讙' 转讬讘讜转 砖诇讜诐 注诇讬讱 专讘讬 讻诪"砖 讛诇讻讛 讬讝 砖诐. 讜注讬讬谉 讘谞讝讬专 (讻讗 注"讘) 讬注砖讛 驻讬 讻驻讬讜 诇讬讬谉 讜讘专诪讘"诐 驻"讘 诪谞讝讬专讜转 讛诇讻讛 讬' 讛砖诪讬讟 讬注砖讛 讜讻转讘 专拽 讙' 转讬讘讜转 驻讬 讻驻讬讜 诪讬讬谉, 注"砖 讜讛讬讬谞讜 诪砖讜诐 讚讗讬谉 诇讜 转讜讱 讝诪谉 专拽 讙' 转讬讘讜转 讜诇讗 讚', 讜讗"讻 讛讻讗 讘驻"讘 诪砖讘讜注讜转 讛谞"诇 砖讛诐 讗诪专讜 诇讜 讞讝讜专 讘讱 讜讛讜讗 讗讜诪专 讞讜讝专谞讬 讻讬 讛"诇 讚' 转讬讘讜转 讗讞专 讙诪专 砖讘讜注转讜 讜讗讬讱 讬讻讜诇 诇讞讝讜专 讘讜 讜讻讬 转讬诪讗 讚诪砖注专讬谉 讻诇 讗讞讚 讘转讜讱 讻"讚 砖诇 讞讘专讜 讻诪讜 讘砖讘讜注转 讛注讚讜转 讜讟讜注谉 讜谞讟注谉 诇讝讛 讻转讘 讛专讗讘"讚 诪讛 砖讬讬讻讜转 讬砖 诇讛谞讬 讗讬谞砖讬 注诐 砖讘讜注转讜 讜讻讚讘专讬 讗诇讛 讻转讘 讛讚"诪 讘讬讜专讛 讚注讛 住讬诪谉 专"讬 讗诇讗 砖讘讗专转讬 讬讜转专 注"砖:


讗诪专讛 拽讜谞诐 转讗谞讬诐 讜注谞讘讬诐 讗诇讜 讜讻讜'. 讜讘住讬驻讗 讗诪专讛 拽讜谞诐 转讗谞讛 砖讗谞讬 讟讜注诪转 讜诇讗 转谞谉 讗诇讜 讜讛专讙讬砖 讘讝讛 讘转讬"讟. 讜诇驻注"讚 讚诇驻讬 讚讗诪专讬谞谉 讚诪转谞讬' 讻专"砖 注讚 砖讬讗诪专 砖讘讜注讛 诇讻诇 讗讞讚 讗讘诇 诇专讘谞谉 讗驻讬诇讜 讗诪专讛 专拽 转讗谞讬诐 讜注谞讘讬诐 讗诇讜 谞诪讬 讞讬讬讘 注诇 讻诇 讗讞讚 讜讗讞讚. 讜诇驻注"讚 讛讬讬谞讜 讚讜拽讗 讘诪讜谞讞讬诐 诇驻谞讬讛 讜讗讜诪专转 转讗谞讬诐 讗诇讜 讜注谞讘讬诐 讗诇讜 讜诪讚讛讜讛 诇讛 诇诪讬诪专 住转诐 驻讬专讜转 讗诇讜 讜讗诪专讛 转讗谞讬诐 讗诇讜 讜注谞讘讬诐 讗诇讜 讛"诇 诇专讘谞谉 讻驻专讟 讘讛讗 讜讘讛讗 谞诪讬 驻诇讬讙 专"砖 讜拽诪"诇 诪转谞讬' 讻专"砖 讗讘诇 讗住专讛 注诇讬讛 转讗谞讬诐 讜注谞讘讬诐 讚注诇诪讗 讚诇讗 讛讜诪"诇 驻讬专讜转 住转诐 讚讛"讗 讻诇 驻讬专讜转 砖讘注讜诇诐 讜诇诪讬驻讟专 谞驻砖讛 诪讗讞专讬谞转讗 讛讜爪专讻讛 诇驻专讜讟 转讗谞讬诐 讜注谞讘讬诐 讜讙诐 讞讻诪讬诐 诪讜讚讬诐 诇专"砖 讚诇讗 讛讜讛 驻专讟 注讚 砖转讗诪专 拽讜谞诐 诇讻诇 讗讞讚 讜讗讞讚 讜讻谉 诪讘讜讗专 诇讛讚讬讗 讘诪住' 砖讘讜注讜转 (讻讙 注"讘) 注"砖 讜讚讗诪专讬谞谉 讘砖诪注转讬谉 诪转谞讬' 专"砖 讛讬讗 诪专讬砖讗 诪讜讻讞 讚转谞谉 讗诇讜 讜诇讗 诪住讬驻讗. 讜注讬"诇 专讬砖讗 专讘讜转讗 拽诪"诇 讜住讬驻讗 专讘讜转讗 拽诪"诇 讚讘专讬砖讗 讗注"讙 讚讗住专讛 谞驻砖讛 诪转讗谞讬诐 讜注谞讘讬诐 讬讚讜注讬诐 讜讗讬谉 注谞讜讬讜转讬讛诐 砖讜讬诐 讜讗驻砖专 砖转转注谞讛 诪讝讛 讟驻讬 诪讝讛 讜讬砖 拽驻讬讚讗 诇讘注诇 讘注谞讜讬 砖诇 讝讛 讟驻讬 诪砖诇 讝讛 讜讗驻"讛 讛讜讛 谞讚专 讗' 诇注谞讬谉 讛拽诪讛 讜讛驻专讛. 讜讘住讬驻讗 讗注"讙 讚讗住专讛 诪讬谉 砖诇诐 讚诇注讜诇诐 讛讜讛 注谞讜讬 讻诪"砖 讘砖"注 住讬' 专诇"讚 住注讬祝 住讗 讜诇驻讬 转讬' 讛砖谞讬 砖讘讻"诪 讚诪讬讬转讬 讛砖"讱 砖诐 住"拽 注"讜 讚谞专讗讛 诇讜 讬讜转专 注"砖. 讜拽诪"诇 讚讗驻"讛 讛"诇 诇注谞讬谉 讛拽诪讛 讜讛驻专讛 讘' 谞讚专讬诐 讻讬讜谉 砖讗诪专讛 讘' 驻注诪讬诐 拽讜谞诐 砖讗谞讬 讟讜注诪转:


拽讜谞诐 转讗谞讛 砖讗谞讬 讟讜注诪转 讻讜'. 讘讬专讜砖诇诪讬 拽讜谞诐 转讗谞讛 砖讗谞讬 讟讜注诪转 讜注讜讚 注谞讘 驻诇讜讙转讗 讚专' 讬砖诪注讗诇 讜专"注 诇拽诪谉 讟 注"讗 讗讬 讗讝诇讬谞谉 讘转专 讗诪讬专转 讛谞讚专 讗讜 讘转专 讞诇讜转 讛谞讚专 注"砖 讜驻讬' 讛驻谞讬 诪砖讛 砖诐 讗讬谞讜 诪讜讘谉. 讜诇驻注"讚 讛讻讬 拽讗诪专 讚讛讗 诪砖谞转讬谞讜 讻专"砖 讜讛砖转讗 讘砖诇诪讗 讘专讬砖讗 砖讗诪专讛 拽讜谞诐 转讗谞讬诐 讜注谞讘讬诐 砖讗谞讬 讟讜注诪转 讛专讬 诇讗 讙诪专讛 讚讘讜专讛 注讚 诇讘住讜祝 讗"砖. 讗讱 讗讬 讗诪专讛 拽讜谞诐 转讗谞讛 砖讗谞讬 讟讜注诪转 讜讻讘专 谞讙诪专 讛讚讘讜专 讗诇讗 砖讛讜住讬驻讛 讜注讜讚 注谞讘 讜诇专"砖 讻讬讜谉 砖诇讗 讗诪专讛 拽讜谞诐 诇注谞讘 讛"诇 诇注谞讬谉 讞讬讜讘 讞讚 讗讬住讜专 诪"诪 诇注谞讬谉 讛拽诪讛 讜讛驻专讛 爪"注 讛诇讗 讻砖讗诪专讛 拽讜谞诐 转讗谞讛 砖讗谞讬 讟讜注诪转 谞讙诪专 讛讚讘讜专 讜讛讬讛 讬讻讜诇 诇讛拽诐 讗讜 诇讛驻专 讝讛 诇讘讚 讜砖讜讘 讻砖讛讜住讬驻讛 讜注讜讚 注谞讘 讗讬讱 讬讙专讜诐 讝讛 讛讚讘讜专 讛讗讞专讜谉 砖诇讗 讬讻讜诇 诇讛驻专 注诇 转讗谞讬诐 诇讘讚 讜讗诐 讬讗诪专 诪讜驻专 诇转讗谞讬诐 诇讘讚 诇讗 讬讜注讬诇. 讜讗诪专 讚讝讛 转诇讬讗 讘驻诇讜讙转讗 诇专"注 讚讗讝诇讬谞谉 讘转专 讚讘讜专 讜讗诪讬专转 讛谞讚专 讘讗诪转 讬讻讜诇 诇讛驻专 诇转讗谞讬诐 讚讘砖注讛 砖讬爪讗 诪驻讬讛 讬爪讗 讘讻讞 砖讬砖 诇讘注诇 诇讛驻讬专讜 诇讘讚讜. 讜讗诪谞诐 诇专' 讬砖诪注讗诇 讚讗讝诇讬谞谉 讘转专 讞诇讜转 讛谞讚专 讜讗讝 讻讘专 谞讙诪专讜 讘' 讛讚讘讜专讬诐 讜诇讗 讬驻专 讝讛 讘诇讗 讝讛 讻谞诇注"讚:

